# Cucçac d'Aude

* De pas confondre amb Cucçac de Cabardés.
Cucçac d'Aude (Cuxac-d'Aude en francés) es una comuna lengadociana de Narbonés situada dins lo departament d'Aude e la region d'Occitània, ancianament de Lengadòc-Rosselhon.

## Geografia

Comuna de l'airal urban de Narbona

### Perimètre del territòri

Comunas confrontantas de Cucçac d'Aude :
| Auvelhan | Montelhs (Erau) | Cabestanh (Erau) quintipunt, Nissa d'Ausseruna (Erau) quintipunt |
| Salèlas d'Aude | | Corçan |
| Mossan | Narbona | |

## Toponimia
### Cucçac d'Aude

Las fòrmas ancianas son : Cugciacum, Cugciagum, en 959, Cuguciacus, en 990, Villa Geminianum en 978, Villa Geminianum, quae Cuguciacus vocatur en 990, Cucuciacus, en 992, Sanctus Martinus de Cucuciaco en 993, Cucuciagum en 1005, Cucianum en 1049-1494, Cucuciatum en 1079, Cutiachum..., ecclesia S. Martini de Cucutiacho en 1143, Ecclesia S. Martini de Cucutiano en 1145, Cuciacum en 1215, Cucciacum en 1212, Cutciachum en 1271, Cussiacum, diocesis Narbonensis en 1290, Villa Jeminianum quae Cugaciacus vocatur en 1302, castrum de Cutsiaco en 1318, Cursiacum en 1332, Cutsiachum en 1345, Cutsac en 1382, Cucsiacum en 1397, Cucsac au sègle XIV, Cucsahc en 1402, Cutsah en 1406, Cupiacum = Cusiacum en 1490, Cucciacum... Cussac en 1497, Qucsat en 1536, Cuxats en 1586, Cucxac en 1589, Cutsac en 1589, Cussac en 1590, Cuxsac en 1591, Cuqsac près de Narbonne al sègle XVII, Cuxac de Rive d'Aude en 1781, Cuxac Rive d'Aude en 1807. La prononciacion occitana es Cutsác, dins la grafia de l'abat Sabarthès, donc [kyt'sak]. Cucçac de Cabardés, nom semblable, es atestat Cucciaco en 1249. Cucçac vendriá d'un nom d'òme galloroman (gallic, d'origina gallica) *Cucucius (Albèrt Dauzat), en gallic *Cuccucios (Xavier Delamarre), amb lo sufixe -acum, latinizacion del sufixe celtic -ācon. *Cuccucios es pas atestat, mas Cucius e Cucus o son$^,$. Cucçac èra donc probablament una anciana granda proprietat antica qu'aviá per mèstre '*Cucucius / *Cuccucios.

### Aubian

Anciana proprietat del priorat de Cassanh, anciana parròquia de l'archidiocèsi de Narbona jol patronatge de Sant Laurenç, dependiá al temporal del cossolat de Cucçac. Las fòrmas ancianas son : Villa quae vocant Albianum en 1090-1322, Castrum seu grangia de Albiano en 1280, Albya en 1537, Aubya en 1579.
Coma pels noms aparentats, Aubian ven del nom latin d'òme ([nomen]) Albius, ambe'l sufixe -anum. Aubian èra donc probablament una anciana granda proprietat antica qu'aviá per mèstre Albius.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 2022 | (2026) | Grégory Delfour | | |
| 2009 | 2022 | Jacques Pociello | divèrs dreita | agent tecnic |
| 2002 | abrial de 2009 (mòrt en foncions) | Louis Molveau | | mètge |
| 1988 | 2002 | Jacques Lombard | PS | |
| 1962 | 1988 | Michel Visneacov | SFIO, PS | conselhièr general (1985-1992) |
| 1944 | 1962 | Marius Raynaud | SFIO | |
| 1940 | 1944 | Léopold Delaude | | còssol delegat |
| 1929 | 1940 | Marius Raynaud | SFIO | |
| 1919 | 1929 | Yvan Pélissier | SFIO]] | deputat de Narbona |
| | 1919 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Corçan; es ara del canton de las Planas bassas d'Aude (Corçan, burèu centralizator).

## Demografia

modificar « persona »  v · d · m 
Evolucion demografica Populacion comunala actuala (2013): 3988, totala: 4074 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 105 | 1 138 | 1 212 | 1 368 | 1 363 | 1 417 | 1 518 | 1 599 | 1 589 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 552 | 1 579 | 1 756 | 1 765 | 2 052 | 2 682 | 2 837 | 2 985 | 2 784 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 857 | 2 536 | 2 517 | 2 641 | 2 625 | 2 598 | 2 524 | 2 249 | 2 268 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 2 162 | 2 314 | 2 490 | 3 014 | 3 998 | 4 272 | 4 334 | 4 343 | 4 375 4 455 |
| 2009 | 2010 |
| 4 395 4 476 | 4 253 4 340 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 4026 abitants e la densitat èra de 186,91 ab/km².

## Lòcs e monuments

* Glèisa Sant Martin, classada monument istoric en 1983.

## Véser tanben

* Comunas d'Aude

## Ligams extèrnes

* Cucçac sul site de l'Insee

## Nòtas

* ↑ Abbé Sabarthès, Dictionnaire topographique du département de l'Aude, 1912, p. 115, legir en linha https://gallica.bnf.fr/ark:/12148/bpt6k110095d/f207.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 236
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 130, 294 e 343
* ↑ Abbé Sabarthès, Dictionnaire topographique du département de l'Aude, 1912, p. 14, legir en linha https://gallica.bnf.fr/ark:/12148/bpt6k110095d/f106.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 9, a Albiac
* ↑ http://www2.culture.gouv.fr/public/mistral/merimee_fr?ACTION=CHERCHER&FIELD_1=REF&VALUE_1=PA00102668
* Portal de Lengadòc